Mga Dapat Malaman Tungkol sa mga Advance Directive (Paunang Direktiba) sa Pangangalagang Pangkalusugan: Ang Iyong Karapatang Magpasya tungkol sa Medikal na Paggagamot Ang impormasyong ito ay nagpapaliwanag sa iyong karapatang magpasya hinggil sa pangangalagang pangkalusugan at kung paano ka makakapagplano sa kasalukuyan para sa iyong medikal na pangangalaga kung hindi makakapagsalita para sa iyong sarili sa hinaharap. Inaatasan kami ng pederal na batas na ibigay sa iyo ang impormasyong ito. Inaasahan naming makakatulong ang impormasyong ito sa pagpapalaki ng iyong kontrol sa medikal na paggagamot sa iyo. Sino ang magpapasya sa aking paggagamot? Bibigyan ka ng mga doktor ng impormasyon at papayuhan ka ng tungkol sa paggagamot. May karapatan kang pumili. Maaari kang magsabi ng "Oo" sa mga paggagamot na ninanais mo. Maaari kang magsabi ng "Hindi" sa anumang paggagamot na hindi mo ninanais kahit na mapapanatili kang bu hay nang mas matagal ng paggagamot. Paano ko malalaman kung ano ang gusto ko? Dapat ipaalam sa iyo ng iyong doktor ang iyong medikal na kondisyon at ang tungkol sa kung ano ang magagawa para sa iyo ng iba't ibang paggagamot at mga alternatibo sa panganga siwa ng pananakit. Maraming paggagamit ay mayroong "mga side effect" (masasamang epekto). Dapat maghandog sa iyo ang iyong doktor ng impormasyon tungkol sa mga problemang maaaring idulot sa iyo ng medikal na paggagamot. Kadalasan, mahigit sa isang paggagamot ang maaaring makatulong sa iyo at ang mga tao ay may iba't ibang ideya tungkol sa kung alin ang pinakamabuti. Maaaring ipaalam sa iyo ng iyong doktor kung aling mga paggagamot ang makukuha mo, ngunit hindi maaaring pumili ang iyong doktor para sa iyo. Nasa sa iyo ang pagpapasyang iyon at depende sa kung ano ang mahalaga sa iyo. Maaari bang tumulong ang ibang tao sa aking mga desisyon? Oo. Madalas na humihingi ang mga pasyente ng tulong sa kanilang mga kamag-anak at malalapit na kaibigan sa pagdating sa paggawa ng mga medikal na desisyon. Maaari kang tulungan ng mga taong ito tungkol sa mga mapagpipiliang iyong kinakaharap. Maaari mong hilingin sa mga doktor at nurse na makipag-usap sa iyong mga kamag-anak at kaibigan. Maaari silang magtanong sa mga doktor at nurse para sa iyo. Maaari ba akong pumili ng kamag-anak o kaibigan na makakagawa ng desisyon sa pangangalagang pangkalusugan para sa akin? Oo. Maaari mong ipaalam sa iyong doktor na gusto mong ibang tao ang gumawa ng mga desisyon sa pangangalagang pangkalusugan para sa iyo. Hilingin sa doktor na ilista ang taong iyong bilang surrogate (pumapangalawang kahalili) sa iyong medikal na rekord. Ang kontrol ng surrogate sa iyong mga medikal na desisyon ay may bisa lamang sa panahon ng paggagamot para sa iyong kasalukuyang sakit o pinsala, o kung ikaw ay nasa isang medikal na pasilidad, hanggang sa lisanin mo ang pasilidad na ito. Nirebisa Agosto 2011
Paano kung malubhang-malubha ang aking sakit at hindi ako makapagpasya para sa sarili kong pangangalagang pangkalusugan? Kung wala ka pang napapangalanang surrogate, hihilingin ng iyong doktor sa pinakamalapit kong kamag - anak o kaibigan na tumulong sa pagpapasya kung ano ang pinakamabuti para sa iyo. Pinakamadalas itong mabisa ito ngunit paminsan-minsan ay hindi nagkakasundo ang bawat isa tungkol sa kung ano ang gagawin. Kaya't makakatulong kung patiuna mong sasabihin kung ano ang nais mong mangyari kung hindi mo kayang magsalita para sa iyong sarili. Kailangan ko bang maghintay hanggang sa ako ay magkasakit upang ipahayag ang mga ninanais ko tungkol sa aking pangangalagang pangkalusugan? Hindi. Sa katunayan, mas mabuting pumili bago lumubha ang iyong sakit o mangailangang p umunta sa isang ospital, nursing home (pasilidad na may taga-alaga) o iba pang pasilidad sa pangangalagang pangkalusugan. Maaari kang gumamit ng isang Advance Healthcare Care Directive (Paunang Direktiba sa Pangangalagang Pangkalusugan) upang isaad kung sino ang nais mong magsalita para sa iyo at kung anong uri ng mga paggagamot ang ninanais mo. Tinatawag na mga advance directive ang mga dokumentong ito dahil naghahanda ka nito bago kailangang gumawa ng mga desisyon sa pangangalagang pangkalusugan. Ganito ang tawag sa mga ito dahil isinasaad nito kung sino ang magsasalita sa ngalan mo at kung ano ang dapat gawin. Sa California, ang bahagi ng advance directive na maaari mong gamitin upang maghirang ng isang agent na gagawa ng mga desisyon sa pangangalagang pangkalusugan ay tinatawag na Power of Attorney for Health Care (Kapangyarihang Magpasya para sa Ngalan mo para sa Pangangalagang Pangkalusugan). Ang bahagi kung saan maaari mong ipahayag kung ano ang nais mong maisagawa ay tinatawag na Individual Health Care Instruction (Indibidwal na Tagubilin para sa Pangangalagang Pangkalusugan). Sino ang maaaring gumawa ng isang advance directive? Maaari mo itong gawin kung ikaw ay 18 taong gulang o mas matanda pa at may kakayahang gumawa ng sarili mong mga medikal na desisyon. Hindi mo kailangan ng abogado. Sino ang maaari kong pangalanang agent ko? Maaari kang pumili ng isang kamag-anak na adulto o sinumang ibang taong pinagkakatiwalaan mong magsasalita sa ngalan mo kapag dapat gumawa ng mga medikal na desisyon. Kailan magsisimulang gumawa ng mga medikal na desisyon para sa akin ang aking agent? Karaniwan, ang isang agent sa pangangalagang pangkalusugan ay gagawa lamang ng mga desisyon pagkatapos mong mawalan ng kakayahang gumawa nito. Ngunit, kung ninanais mo ito, maaari mong isaad sa Power of Attorney for Health Care na nais mong agad na magsimula ang agent na gumawa ng mga desisyon. Paano malalaman ng aking agent kung ano ang ninanais ko? Pagkatapos mong pumili ng iyong agent, kausapin ang taong iyon ng tungkol sa kung ano ang iyong ninanais. Paminsan-minsan mahirap gumawa ng mga desisyon pagdating sa paggagamot, at talagang nakakatulong kung alam ng iyong agent ang iyong gusto. Maaari mo ring isulat ang iyong mga kagustuhan sa iyong advance directive. Nirebisa Agosto 2011
Paano kung hindi ko ninanais na magpangalan ng isang agent? Maaari mo pa ring isulat ang iyong mga kagustuhan sa iyong advance directive, nang walang pinapangalanang agent. Maaari mong sabihing nais mong magpatuloy ang iyong buhay hangga't maaari. O, maaari mong sabihing hindi mo na nanaisin ang paggagamot upang magpatuloy ang iyong buhay. Dagdag dito, maaari mo ring ipahayag ang iyong mga kagustuhan tungkol sa paggamit ng pampahupa ng pananakit o anumang iba pang uri ng medikal na paggagamot. Kahit na hindi mo pa sinasagutan ang Individual Health Care Instruction, maaari mong talakayin ang iyong mga kagustuhan sa iyong mga doktor at hilingin sa iyong doktor na ilista ang mga kagustuhang iyon sa iyong medikal na rekord. O maaari mo ring talakayin ang iyong mga kagustuhan sa mga miyembro ng iyong pamilya o kaibigan. Ngunit maaaring maging mas madali ang sundin ang iyong mga kagus tuhan kung isusulat mo ang mga ito. Paano kung magbago ang aking isip? Maaari mong baguhin o kanselahin ang iyong advance directive sa anumang oras hangga't kaya mong ipahayag ang iyong mga kagustuhan. Upang baguhin ang taong nais mong gumawa ng mga desi syon sa pangangalagang pangkalusugan para sa iyo, dapat mong pirmahan ang isang pahayag o ipaalam sa doktor na nangangasiwa sa pangangalaga sa iyo. Ano ang mangyayari kung ibang tao ang gagawa ng mga desisyon tungkol sa aking paggagamot? Naaangkop ang mga parehong patakaran sa kahit sinong gumagawa ng mga desisyon sa pangangalagang pangkalusugan sa ngalan mo, isang agent sa pangangalagang pangkalusugan, at isang surrogate na ang pangalan ay ibinigay mo sa iyong doktor, o isang taong hinirsang ng korte upang magdesisyon para sa iyo. Ang lahat ay inaatasang sundin ang iyong mga Health Care Instruction o, kung wala, ang iyong mga pangkalahatang kagustuhan tungkol sa paggagamot, kabilang ang pagpapahinto ng paggagamot. Kung walang nakakaalam ng iyong mga kagustuhan sa paggagamot, dapat subukan ng surrogate na malaman kung ano ang nasa pinakamabuti mong interes. Ang mga taong nagkakaloob ng iyong pangangalagang pangangalagang pangkalusugan ay dapat sundin ang mga desisyon ng iyong agent o surrogate maliban kung ang hiniling na paggagamot ay magiging isang masamang medikal na gawi o hindi mabisa sa pagtulong sa iyo. Kung ito ay nagdudulot ng hindi pagkakasundong hindi malutas, dapat gumawa ng makatuwirang pagsusumikap ang provider upang makahanap ng isa pang provider ng pangangalagang pangkalusugan na hahalili sa paggagamot sa iyo. Ako ba ay gagamutin pa rin kung hindi ako gagawa ng advance directive? Oo, walang duda. Makakatanggap ka pa rin ng medikal na paggagamot. Nais lamang naming ipaalam sa iyo na kung naging malubhang-malubha ang iyong sakit na hindi ka makagawa ng mga desisyon, ibang tao ang kailangang magpasya para sa iyo. Tandaan: Pinahihintulutan ka ng Power of Attorney for Health Care na magpangalan ng isang agent na magdedesisyon para sa iyo. Maaaring gawin ng iyong agent ang karamihan sa mga medikal na desisyon, hindi lamang ang mga paggagamot na makapagpapanatili ng buhay kapag hindi mo kayang magsalita para sa iyong sarili. Maaari mo ring pahintulutan ang iyong agent na magpasya nang mas maaga, kung ninanais mo. Maaari kang lumikha ng isang Individual Healthcare Instruction sa pamamagitan ng pagsusulat ng iyong mga kagustuhan tungkol sa pangangalagang pangkalusugan o sa pamamagitan ng pakikipag - usap sa iyong doktor at paghiling sa iyong doktor na irekord ang iyong mga kahilingan sa iyong medikal file. Kung alam mo kung kailan mo gugustuhin o hindi gugustuhin ang mga partikular na uri ng paggagamot, ang isang Instruction ay magbibigay ng mabuting paraan upang linawin ang iyong Nirebisa Agosto 2011
mga kahilingan sa iyong doktor at sa sinumang iba na maaaring makibahagi sa pagpapasya ng tungkol sa iyong paggagamot sa ngalan mo. Ang dalawang uri ng Advance Health Directive (Paunang Direktiba para sa Pangangalagang Pangkalusugan) ay maaaring gamitin nang magkasama o magkahiwalay. Mga Reklamo Hinggil sa Hindi Pagsunod sa mga Advance Directive Ang mga reklamo tungkol sa hindi pagsunod sa mga Advance Directive ay maaaring ihain sa Department of Health Services, Licensing and Certification Division (Kagawaran ng mga Serbisyong Pangkalusugan, Dibisyon ng Paglilisensya at Sertipikasyon) sa 1-800-236-9797, o sa pamamagitan ng koreo sa P.O. Box 997413, Sacramento, CA, 95899-1413. Pinapanatili pa rin ng mga kliyente ang kanilang karapatang i-access ang Proseso ng Paglutas ng Problema sa Plano sa Kalusugan ng Pag-iisip ng County ng Solano. Paano ako makakakuha ng higit pang impormasyon tungkol sa paggawa ng advance directive? Hilingin sa iyong doktor, nurse, social worker, o provider ng pangangalagang pangkalusugan na kumuha ng higit pang impormasyon para sa iyo. Maaari mo ipasulat sa isang abogado ang isang advance directive para sa iyo, o maaari mong kumpletuhin ang isang advance directive sa pamamagitan ng pagsagot sa mga blangko sa form. Maaari ka ring makipag-ugnay sa mga Senior Citizen Center (Tanggapan para sa mga Matatanda) sa County ng Solano: Fairfield Senior Center 1200 Civic Center Drive Fairfield, CA 94533 707-428-7421 Dixon Senior Center 201 S Fifth St Dixon, CA 95620 707-678-7022 Senior Center - Benicia 187 East L St. Benicia, CA 94510 707-745-1202 Rio Vista Senior Center 25 Main Street Rio Vista, CA 94571 707-374-3349 Suisun Senior Center 318 Merganser Drive Suisun City, CA 94585 707-421-7203 McBride Senior Center 411 Kendal Street Vacaville, CA 95688 707-469-6660 Nirebisa Agosto 2011